CELEX: 62011TN0074
Language: et
Date: 2011-02-01 00:00:00
Title: Kohtuasi T-74/11: 1. veebruaril 2011 esitatud hagi — Omnis Group versus komisjon

26.3.2011   
            
            
               ET
            
            
               Euroopa Liidu Teataja
            
            
               C 95/10
            
         1. veebruaril 2011 esitatud hagi — Omnis Group versus komisjon
   (Kohtuasi T-74/11)
   2011/C 95/16
   Kohtumenetluse keel: rumeenia
   
      Pooled
   
   
      Hageja: Omnis Group Srl (Bukarest, Rumeenia) (esindaja: advokaat D.-A.-F. Tarara)
   
      Kostja: Euroopa Komisjon
   
      Hageja nõuded
   
   Hageja palub Üldkohtul:
   
               —
            
            
               rahuldada käesolev hagi, millega nõutakse kostja 1. detsembri 2010. aasta otsuse tühistamist, mis on vastu võetud juhtumi COMP/39.784 — Omnis/Microsoft menetluses;
            
         
               —
            
            
               saata toimik tagasi kostjale otsuse tegemiseks;
            
         
               —
            
            
               teise võimalusena lahendada juhtum Üldkohtu otsusega ja rahuldada hageja kaebus.
            
         
      Väited ja peamised argumendid
   
   Hageja palub oma hagiavalduses ELTL artikli 263 alusel tühistada kostja 1. detsembri 2010. aasta otsus juhtumi COMP/39.784 — Omnis/Microsoft kohta, millega jäeti rahuldamata hageja esitatud kaebus ja mis käsitleb Microsofti väidetavalt konkurentsivastast tegevust.
   Hageja esitab oma hagi põhjendamiseks järgmised väited:
   
               1.
            
            
               Esimene väide põhineb asjaolul, et põhjendused, millele tuginedes kostja keeldus äriühingu Microsoft kuritarvituste uurimisest EAS/ERP (Entreprise Application Software/Entreprise Resource Planning) turul, on alusetud.
            
         
               2.
            
            
               Teine väide põhineb asjaolul, et kostja hindas juhtumi tähtsust valesti ning jõudis järeldusele, mis on alusetu ja õigusvastane ning mille kohaselt hageja tõstatatud probleem ei ole Euroopa Liidu seisukohast oluline.
            
         
               3.
            
            
               Kolmas väide põhineb asjaolul, et kostja otsus hageja kaebuse alusel menetlust mitte jätkata on õigusvastane ja põhjendamatu, kuna see rikub hageja õigusi.
            
         
               4.
            
            
               Neljas väide põhineb asjaolul, et kostja otsus on vastu võetud selliste dokumentide puudumisel, millest võiksid nähtuda Microsofti seisukohad, nii et otsuse tõttu jätkub kaebuses osutatud konkurentsivastane tegevus ja hageja areng jääb seega blokeerituks.